2015. gada 17. jūnijā Rīkojums Nr. 312

Rīgā (prot. Nr. 29 21. §)

**Par nekustamo īpašumu atsavināšanu Latvijas Republikas un**

**Krievijas Federācijas valsts robežas joslas ierīkošanai**

1. Atļaut Iekšlietu ministrijai Latvijas Republikas un Krievijas Federācijas valsts robežas joslas ierīkošanai 12 metru platumā pirkt šādus nekustamos īpašumus:

1.1. nekustamo īpašumu "Mežvidi A" (nekustamā īpašuma kadastra Nr. 3680 001 0141) – zemes vienību (zemes vienības kadastra apzīmējums 3680 001 0122) 0,0624 ha platībā – Pededzes pagastā, Alūksnes novadā, par 90,42 *euro* atbilstoši noteiktajai atlīdzībai;

1.2. nekustamo īpašumu "Demšāni A" (nekustamā īpašuma kadastra Nr. 3680 001 0145) – zemes vienību (zemes vienības kadastra apzīmējums 3680 001 0130) 0,0852 ha platībā – Pededzes pagastā, Alūksnes novadā, par 129,59 *euro* atbilstoši noteiktajai atlīdzībai;

1.3. nekustamo īpašumu "Pērkoņi 1-A" (nekustamā īpašuma kadastra Nr. 3680 001 0140) – zemes vienību (zemes vienības kadastra apzīmējums 3680 001 0134) 0,1625 ha platībā – Pededzes pagastā, Alūksnes novadā, par 235,46 *euro* atbilstoši noteiktajai atlīdzībai;

1.4. nekustamo īpašumu "Šelehova A" (nekustamā īpašuma kadastra Nr. 3680 002 0219) – zemes vienību (zemes vienības kadastra apzīmējums 3680 002 0198) 0,252 ha platībā – Pededzes pagastā, Alūksnes novadā, par 252,76 *euro* atbilstoši noteiktajai atlīdzībai;

1.5. nekustamo īpašumu "Robežnieki A" (nekustamā īpašuma kadastra Nr. 3680 002 0220) – zemes vienības (zemes vienību kadastra apzīmējumi 3680 002 0203 un 3680 002 0215) 0,0188 ha un 0,0702 ha platībā – Pededzes pagastā, Alūksnes novadā, par 93,98 *euro* atbilstoši noteiktajai atlīdzībai;

1.6. nekustamo īpašumu "Pīrāgi A" (nekustamā īpašuma kadastra Nr. 3680 001 0144) – zemes vienību (zemes vienības kadastra apzīmējums 3680 001 0119) 0,0023 ha platībā – Pededzes pagastā, Alūksnes novadā, par 3,00 *euro* atbilstoši noteiktajai atlīdzībai.

2. Iekšlietu ministrijai:

2.1. šā rīkojuma 1. punktā minētos nekustamos īpašumus normatīvajos aktos noteiktajā kārtībā ierakstīt zemesgrāmatā uz valsts vārda Iekšlietu ministrijas personā;

2.2. izdevumus, kas saistīti ar šā rīkojuma 1. punktā minēto nekustamo īpašumu atsavināšanu un ierakstīšanu zemesgrāmatā, segt no Iekšlietu ministrijai piešķirtajiem valsts budžeta līdzekļiem.

Ministru prezidente Laimdota Straujuma

Iekšlietu ministra vietā –

labklājības ministrs Uldis Augulis